Tren 2781 chegando á Plataforma A.
Tesme que contar iso.
Aí está. Espera, meu amor.
- Vamos, cariño. - Saída a Judiciary Square.
Ao subir, vaian cara ao centro do vagón.
- Señora, colla o meu asento. - Non fai falta.
O médico mándame unha boa obra ao día, pola miña saúde.
Veña. Por favor.
- Déixeme iso. - Grazas.
Si que te educaron ben.
Seguinte parada, Gallery Place.
Garden a distancia. Cerrando portas.
Ala! Cando pasa o seguinte?
Non ha tardar.
- Iso é unha...? - Si.
- Sabes como...? - Non.
EMERXENCIA
FBI. Necesito que saian todos do tren e se dirixan aos túneles con calma, xa.
Hai unha bomba!
Con calma!
Mami!
Ei! Ei, estás ben?
Xa te teño. Veña. Vamos.
Veña, vai!
Vamos!
Penny?
Penny.
Penny?
Estou aquí.
Xa te teño.
Parece unha conmoción. Vaite mirar un sanitario.
Cantos mortos?
Só un. Puido ser moito peor.
Queda aquí.
CORDÓN POLICIAL, NON CRUZAR
Ei, é... É el.
Ei!
É el!
Merda!
Tes bebidas na sala. Se necesitas comida, pídema.
Estou demasiado nerviosa para comer, pero grazas.
- É a túa primeira TED? - Hai un ano, non conseguín entradas.
E agora es ti a persoa influente. Si, señora!
Non tan influente, por agora.
- Vouche poñer o micro. - Vale.
"Na ciberseguridade, custa distinguir os bos dos malos.
Cando empezaba, tiven a tentación de entrar en sistemas prohibidos.
Pero entendín que era máis gratificante traballar para deter
aqueles que violaban a nosa privacidade e nos roubaban os datos."
- Xa está. - Grazas.
Teleprompter listo.
- Avísote cinco minutos antes. - Vale.
- Grazas, moi amable. - Sorte.
- Ola. - Ola.
Mira o que teño aquí.
Os papeis do financiamento?
Listos para que asines.
- Pódelo crer? - Ben seguro que si!
- Traballaches arreo. - Eu e todos.
17:00
UN ANO MÁIS TARDE
- Grazas. - De nada.
- Mandoume chamar? - Si. Pasa.
Quéroche ensinar unha cousa.
Cando vai confesar a súa implicación na bomba do metro?
Mamá deixouche saír do soto, Elliot?
Temos probas da súa implicación no atentado.
- Vale. Elliot Rome colleume... - Espera.
Aquí vén o gran final.
- Meu pai amaba este país. - E vendeuno.
- Mataríase para...? - Foi un accidente de coche!
Non había cargos. Non digas o seu nome.
- Matouse nun accidente de coche. - Vaite foder!
O director adxunto veríao?
- Mandoumo el. - Que ben.
Sempre atopo a maneira de cabrealo. Mire...
Estábame contendo...
- Ata que Elliot Rome mencionou a teu pai. - Si.
O Rome Tome son uns trols conspiranoicos e mentireiros.
Non che chega con que eu te crea?
E a presidenta saiba que es un heroe e non o cómplice de poderes encubertos?
Vai ir todo ben se aprendes dúas palabras:
"Sen comentarios."
Veña, proba. Que te oia dicilo.
Sen comentarios.
Dúas palabras e Elliot Rome vaise en busca do seu seguinte vídeo viral.
- Entendido. - Como era o trato?
Cumpres co teu deber na Acción Nocturna, nesa sala infernal,
atendendo unha liña que nunca soa, e virán cousas mellores.
Para o ascenso, necesitas a miña sinatura e a de Hawkins.
Ese vídeo vaino convencer de que estás listo para o seguinte paso?
- Posiblemente non. - Vale.
Vou a Maryland a unha reunión de expertos cos do whisky e a Viagra.
Reza por min.
Esa carpeta é para ti. Márcama e déixama na mesa.
Si, señora.
E algo máis.
Agradézolle o que leva feito por min.
Sen comentarios.
Peter.
O home polo que pregunta a presidenta.
Mañá quere que veñas antes.
Mesmo encargo?
Si, o seu partido de baloncesto.
E pregunta por que te botas a perder no FBI
e non traballas para min nos Servizos Secretos.
E levar eu os balazos por outro só porque sacou máis votos?
Sutherland.
Ata mañá, superaxente.
E o informe sobre delincuencia?
Diane Farr mandoume priorizar o documento sobre terrorismo interno.
É de acceso restrinxido.
E ela decidiu darme acceso.
E que posto ten Diane Farr no FBI exactamente?
Ningún, señor.
Exacto. É a xefa de gabinete da presidenta.
Explícame como é que un axente do FBI acaba na Casa Branca ás súas ordes.
Puxo esas condicións ao ofrecerme o traballo.
Estás baixo as ordes dos dous. Esqueceuche esa metade da ecuación.
Levo aquí catro gobernos.
Debías pensalo ben antes de arrimarte a alguén da clase política.
Si, señor.
Quero o meu informe para finais da semana.
Si.
ALTO SEGREDO ACCESO RESTRINXIDO
AMEAZAS TERRORISTAS ACTUAIS
Tía Emma!
Ola!
- Que tal Roma? - Chea de xente.
Botei unha moeda na fonte por ti.
Tío Henry. Que tal o congreso?
Non había bebida gratis. Estou indignado.
- Era mellor antes do PowerPoint. - Xa o collo eu.
Limpeivos a casa.
- Non facía falta. - Non quero ser mala invitada.
- Non es unha invitada. - Es familia.
Os avogados din que temos a obriga legal de aturarte.
Canto tempo máis me daredes aturado?
Que foi? A empresa?
- Vai moi mal? - O consello despediume.
Miña nena, síntoo moito.
Falámolo na cea?
Si. Fixen lasaña.
Se iso, pégalle un tiro ao meu cardiólogo.
Teño que declararme persoalmente en bancarrota.
Despois do cibersecuestro de datos,
os clientes liscaron e os financiadores cúlpanme.
Non. Rose, é terrible.
- Non hai forma de salvar a empresa? - Si, pero non comigo.
Investín todo o que tiña nela.
Podes quedar o tempo que necesites.
- Non teño cartos. - Esa é a definición de "bancarrota".
- Pola bancarrota. - Pola bancarrota.
Debía estar todo.
- Xa está? - É difícil sabelo.
- Non podemos fuxir? - Non, está Rose durmindo arriba.
Pois pelexamos.
- Cantos mandarán? - Dous polo menos.
Pensan sorprendernos. Igual os sorprendemos nós.
Non sería a primeira vez que viramos as tornas.
Hai que saír desta. Logo xa acabaremos o choio.
Agora queimamos os documentos. Logo que?
- Hai sorte co teléfono? - Non vai.
O fixo non dá sinal. Nin o móbil.
Hai que avisar a Gabián se veñen por nós.
- Van ir por Gabián. - Sete días e vólveno intentar.
E o enxeñeiro?
- E os expedientes? - Que?
- Como avisamos? - De que o país está en perigo?
- De que ninguén da Casa Branca é de fiar. - Non sei. Pero hai que queimar isto.
- E despois? - A memoria do bosque.
- Como avisamos a Gabián? - Non sei. Destrúo isto ou non?
Si.
Rose, miña nena...
Que pasa?
Por que tes unha arma?
Por que non vai o teléfono? E a luz? Que queimades?
Rose, escoita. Pódesme escoitar?
Isto non é xusto. E agora non cho podo contar todo,
- pero hai alguén fóra. - Quen?
Vale? E tesme que escoitar.
Temos que asegurarnos de que esteas a salvo.
- Quen está fóra? - Primeiro, temos que acabar.
Toma, vai á casa dos Feiner, ao pé do outeiro.
Co teléfono deles, chama aí, di esas palabras.
- Que significa isto? - É importante ter calma.
- Por atrás. - Desde arriba. Igual vixían a porta.
Chama a ese número, di "Acción Nocturna" e logo esas palabras nesa orde.
- Que necesitamos axuda. - Non entendo.
Non tes que entender, só marchar.
Vaite.
- E vós? - Imos estar ben.
- Vaite. - Xa.
- Vale. - Vaite!
É unha supervivente.
A ver...
Veña...
Si, diga.
Acción Nocturna.
Pedíronme que che dixese iso.
Clave.
Bolígrafo. Reloxo. Porta. Lume.
IDENTIFICACIÓN AXENTE
Ola? Estás aí?
Es Cascabel ou Gacela?
O que? Non entendo.
En que rúa vivía a túa mellor amiga, Elaine?
Eu non tiña ningunha amiga que se chamase Elaine.
Quen es? A quen chamo?
Teño que deixar a liña libre. Enganácheste.
Non, por favor.
Miña tía Emma, Emma Campbell, e meu tío Henry están en perigo.
Mandáronme chamarte!
Ola?
Si, escóitote.
Están en perigo. Entraron na casa e creo que veñen por min.
- Cantos son? - Creo que dous.
Vino. Vin un deles. Vinlle a cara.
Onde están? Necesito o enderezo.
Número 54 de Wildwind Lane, en Stone Ridge.
Estás con teus tíos?
Non, están na casa. Eu estou ao pé do outeiro, na dos Feiner.
Necesito a policía no 54 de Wildwind Lane, en Stone Ridge.
Temos recursos en perigo. Dous asaltantes.
Enviade unha patrulla a unha casa próxima, a nome de Feiner.
- Con quen falas? - É para mandarlles axuda. E a ti.
Avisade a Farr e Hawkins. Alerta de Acción Nocturna: Cascabel e Gacela.
Ai, Deus, que pasa?
Vai ir todo ben.
- Como te chamas? - Rose.
Rose, son Peter. Vouche axudar.
Vén aí.
Que fago?
En que zona estás?
- Na cociña. - Hai soto?
Non sei.
- Pero vexo escaleiras. - Sube.
Vale.
Vale. E agora?
Hai un baño?
Si.
A porta pecha por dentro?
- Si. - Escóitame ben.
Pon o pecho, cerra a porta, pero non entres.
Vale.
E agora?
En silencio, vai ao cuarto máis apartado,
busca un armario e métete dentro.
- Rose, estás aí? - Espera.
Rose, estás comigo?
Estou no armario.
Ben. A policía vai para aí.
Xa está aquí.
Rose?
Oes algo?
Non.
Espera.
Está batendo na porta do baño.
Moi ben.
Moi ben. Está buscando onde non é.
Non fagas ruído.
Queda quieta.
Vén para aquí.
A policía vai para aí, vale?
É tarde.
Onde está agora?
Rose, se está no cuarto contigo
e non me podes falar, preme o cero no teléfono.
Escóitame.
Se te atopa, quero que pelexes.
Enténdesme?
Pelexa con todas as túas forzas.
Pelexa con toda, Rose, ata que cheguemos, si?
Rose?
Xa estás a salvo.
Quen é? A policía?
- Si. Chegaron. - Rose...
Dime.
Estou orgulloso de ti. Fixéchelo moi ben.
Non pasa nada, sae.
Non hai ninguén.
Grazas.
SHÉRIFF
- Sutherland. - Son Farr. Recibín a mensaxe.
- Unha Acción Nocturna con dous recursos? - Si. Cascabel e Gacela.
A muller que chamou dixo que Emma e Henry Campbell estaban en perigo.
- Hai unha testemuña? - A sobriña, Rose.
Dixo que había dous asaltantes. Víralle a cara a un.
Está coa policía, a salvo.
Hai que apartala da policía e descubrir o que viu.
Vai Hawkins de camiño.
Hawkins? Non, hai que facelo ben.
Vou á Casa Branca e poño alguén a atender a liña. Necesítote a ti.
Que leves a Rose a algures. Non me digas a onde.
Nin a ninguén, ata que poidamos interrogala eu e Hawkins.
Ela non che di nada nin ti a ela, entendido?
Si, entendido.
Peter, se chamou a esa liña, é máis importante do que poidas imaxinar.
- Confío en ti, cegamente. - Si, señora.
- Señorita Larkin? - Si.
Son Jamie Hawkins, director adxunto do FBI.
Onde van meus tíos?
Síntoo moito, pero faleceran os dous cando chegamos.
Non.
Todo o mundo os quería.
Alguén me vai dicir que pasa?
- Que está pasando? - Intentamos entendelo.
Vin desde a Casa Branca cando recibín o aviso.
Traballa na Casa Branca?
Si.
Vostede e mais eu podemos falar para entender o que acaba de pasar.
- Director adxunto Hawkins. - Sutherland, que fas aquí?
Diane Farr mándame que leve a señorita Larkin.
Es Peter.
- Rose. - Levala a onde?
Isto xa o falamos. Farr non decide.
- Que cre que fai? - Señor, non o sei.
Dixo que enviou a autorización da presidenta.
Debe de tela no correo.
Ola.
Mira, ímosche conseguir algo de roupa, si?
Si.
Supoño que xa elixiches.
Voute levar lonxe de todo isto, si?
Veña, ven comigo.
Para quen traballas?
O FBI.
A onde me levas?
Ao meu piso.
Teño que coller unha cousa rapidiño.
Meus tíos dixéronme toda a vida que se dedicaban ás adquisicións.
Congresos en Londres, convencións nas Vegas,
pero parece que era todo mentira.
Quen eran?
Non o sei. Non oíra deles ata esta noite.
Pero ti contestaches a chamada.
Tes que saber algo.
Por que os mataron?
Aínda que o soubese, que non o sei, a miña xefa non quere que che conte nada
nin que me contes nada ti.
Perfecto.
E agora que?
- Mañá interrógante. O móbil. - Quen?
Diane Farr, xefa de gabinete da presidenta,
o que estaba na casa, Jamie Hawkins, director adxunto do FBI,
e igual Ben Almora, dos Servizos Secretos.
- O móbil, por favor. - Non.
Por se nos están rastrexando. Non hai tempo para debates. O móbil.
Grazas.
Última porta á dereita. Colle roupa para uns días. Saímos en dous minutos.
AXENTE RENEGADO DO FBI MORRE ANTES DO XUÍZO
AXENTE DE CONTRAINTELIXENCIA NEGA TRAIZÓN
AXENTE DE INTELIXENCIA CAÍDO EN DESHONRA MORRE EN ACCIDENTE
O MEU MELLOR AMIGO, O TRAIDOR
Váleche a roupa?
Creo que si.
Ben.
Toma.
A CASA BRANCA
Dixeches que eras do FBI.
- E son. - Pero traballas na Casa Branca?
Nun cuarto sen ventás no soto, si.
Quero ir a unha comisaría, un sitio seguro.
Non sabemos o que é seguro.
Nin quen lles fixo isto a teus tíos.
Non teño tempo para gañar a túa confianza.
Pódoche dicir as ordes que teño,
que son protexerte coa miña vida, e vouno facer.
Non te coñezo.
Xa me coñecerás. Agora, temos que pasar desta noite.
- Ves algo? - Non.
Aínda non.
Vamos.
Lista?
Si.
Medio paso por detrás.
Mantente entre o edificio e eu.
Ei, entre o edificio e eu.
Oe, colle isto.
Quen hostia sodes e por que ides por ela?
Non sei quen é, en serio!
Viñamos por ti.
O que?
Pero que dis?
Sabe quen é ese mamón? Quixo voar un metro cheo de xente.
Un traidor, igual que o pai.
- Iso non é certo. - Dío o Rome Tome.
Que plan tiñades?
- Darche unha malleira. - E como vos vai?
A carteira.
A puta carteira. Veña!
Non é para roubarlles. É polo carné.
- Ah, vale. - Despois devólvellelas.
Glen e Kurt.
A cousa vai ser así: eu quedo con elas
e vós esperades aquí a que vos interroguen.
Se esperades, recuperádelas. Se non, o SWAT do FBI vai ir por vós
e a acusación vai ser peor. Entendido?
Si, señor.
Vamos.
Farr.
- Son Peter. - Estou na Casa Branca. Tes a testemuña?
Si, está ben.
Pero temos outro problema.
Uns matóns de Internet ían buscando guerra ao meu piso.
Glen e Kurt Fensig ou algo así. Irmáns, supoño.
Do Rome Tome.
Mande uns axentes alá.
Están debaixo do paso elevado, á espera de interrogatorio.
E de primeiros auxilios.
Feito. Poño uns homes a vixiar o edificio para que non haxa máis problemas.
Peter, mira por ela.
Si.
Vémonos pola mañá.
Por que pensan que estás implicado no atentado?
Porque estaba alí.
Pero non participei no atentado. Eviteino.
Non son un traidor, vale?
E meu pai tampouco.
As noticias das carpetas...
Si, acusárono, pero non chegaron a ter probas.
Nin o xulgaron. Morreu nun accidente de coche sen limpar o seu nome.
Miña tía Emma fixo...
Fixo máis por min que ninguén.
Por que te chamei a ti?
- Como? - O número que me deu meu tío.
- Por que contestaches ti? - É o meu traballo.
Coller o teléfono no soto da Casa Branca se hai problemas?
Si. Normalmente, só...
analizo informes.
Recibes moitas chamadas coma a miña?
Pois só unha.
E enganáranse de número.
Eu tamén estaba ben enganada...
Que?
Baixa a cabeza. Abáixate e queda aí.
Chama o primeiro dos meus favoritos.
- Diga. - Acción Nocturna.
- Clave. - Can. Prato. Herba. Camión.
Axente Peter Sutherland, teño a testemuña.
- Onde? - No coche do FBI. Séguennos.
Mira para min!
Estás ben, foi o cristal.
Colle o volante! Rose, o volante!
Peter!
É o tipo da casa de miña tía.
Peter!
Agárrate!
Ves a matrícula?
- Non, non vexo nada. - Merda, hostia!
- Que sitio é este? - Un Airbnb. Lévao un amigo.
Vale...
Aquí non nos van atopar, non?
A idea é esa.
A ver.
Perdón.
Hai 24 horas, pensaba que a miña vida acabara.
Agora faría o que fose para volver alí.
Oxalá isto non fose verdade.
Xa, oxalá.
Váleme.
De quen é?
De Zoe.
A miña exprometida.
E quedácheslle coa roupa? Enterráchela no bosque antes?
Non. Ela si que me quixo enterrar a min, pero está en Texas.
Marchou ás présas.
Síntoo.
Non o sintas. Agora é moito máis feliz.
Debías durmir un pouco.
Só hai un cuarto.
Pero só vas durmir ti. Eu traballo de noite.
Agora veñen por min, non?
Igual pensan que viches algo.
Ou que sabes algo.
Na chamada, dixeches que viras un deles, non?
Non o vin ben.
Non o recoñeciches no coche?
Mira, calquera cousa que vises ou que saibas...
debías dicila mañá no interrogatorio. Quérenche axudar.
Primeiro, dime todo o que sabes.
Non podo, Rose. Teño ordes.
Ao carallo as ordes.
Alguén matou a meus tíos e veñen por min.
Eu estou no máis baixo da Casa Branca.
- De verdade, non sei nada. - Que é a Acción Nocturna?
É contraintelixencia.
Cóllolles o teléfono a axentes nocturnos en apuros e encamiño a chamada.
Axentes nocturnos? Entón, meus tíos eran...
A xente que se dedica ás adquisicións non ten ese número.
Nin as palabras en clave.
Cando dis axentes, queres dicir espías?
- Desde cando? En que traballaban? - Non o sei.
De verdade que non.
Durme un pouco.
Agora estás a salvo.
INFORME TRAS A ACCIÓN
Farr.
- Son Peter. Hai alguén no meu piso. - Como...?
Instalei unha cámara. Rastrexarían o meu móbil
ou o de Rose, non sei. Están alí.
- Aínda ten os homes fóra? - Chamo agora.
Creo que son os que nos dispararon a min e a Rose.
Están avisados.
Está baleiro. Non hai ninguén.
- Oíchelo, Peter? - Si.
Si, grazas.
Mi ma.
Aquí?
Si. Quería un sitio tranquilo.
Vas estar ben?
Si.
- Non che dei as grazas... - Non tes por que.
Aí está. Vamos.
- Menos mal que estades vivos. - Esta é Rose.
Son Diane Farr, xefa de gabinete da presidenta.
Ímonos ocupar de ti. Estamos para axudar.
Vamos, logo.
Peter pode vir comigo?
Se te fai sentir máis cómoda.
A menos que necesites durmir.
Estou ben, señora.
Aquí dentro.
Podo ir ao baño primeiro?
Claro. Ao fondo do corredor, á dereita. Sen présa.
Os irmáns esperaron polos axentes?
Esperaron, si.
Non te han molestar máis.
Hai algo do que me entrou no piso? Identificaron o anel?
Estase investigando.
El non tiña que estar aquí. Isto quédache moi grande.
Ela quéreo aquí.
De acordo. Espera na outra sala.
De acordo.
Se necesitas algo, estou aquí fóra, vale?
Non entras comigo?
Isto quédame moi grande.
Dilles o que viches de verdade. Podes confiar neles.
Non podo, non.
Miña tía dixo que alguén da Casa Branca non é de fiar.
Creo que falaban dun infiltrado.
- De quen? - Non o sei.
Pero espero e creo que ti non.
En alguén teño que confiar.
Non lle vou dicir a esa xente a verdade, se iso pode matarme.
Queremos que esteas o máis cómoda posible.
Sente, señorita Larkin.
Temos moito do que falar.
Escoitan o Mid-West Farm Report, con Pam Jahnke.
Bos días. Grazas por acompañarme este xoves.
Stephanie Hoff, para o Mid-West Farm Report.
É o terceiro e último día da feira agrícola de Wisconsin,
nas pistas da EAA en Oshkosh.
Hoxe, as portas estarán abertas de 9:00 a 15:00.
O noso meteorólogo, Stu Muck,
indicaralles as previsións do tempo para a feira.
Ola?
Ola!
Perdoe, non a queriamos molestar.
Necesitan axuda?
Non. Queríalle ensinar ao meu home a súa casa. Eu crieime aquí.
En serio?
Non veño moito a Racine
e é a primeira vez que vén Dale. Queríallela ensinar aos dous.
Quen é a pequeniña?
É Elizabeth. A primeira que temos.
- Pódolle dicir ola? - Claro.
Ola.
Si.
Que sorriso!
Moi feitiña é.
Non somos obxectivos, pero tamén nolo parece.
Bótase de menos isto. Os meus dous fillos xa van ao instituto.
Non a queriamos molestar. Entroume a nostalxia.
Queres entrar?
Ensinarlles o teu cuarto?
Non molestamos?
Non, ho! Pasade.
De acordo.
É incrible estar aquí outra vez, despois de todo este tempo.
Parecía moito máis grande cando era nena e agora...
non.
Canto tempo viviches aquí?
Ata os 13. Despois, mudámonos a Cleveland polo traballo de papá.
Que vos trae a Racine?
Miña avoa.
Está ben?
Pois non.
Quería que coñecese a bisneta antes de...
Creo que... hai que cambiala.
O baño é ao fondo.
- Si. - Grazas.
Cantos recordos.
Cando cumprín 11, pasei a festa nesa plataforma.
Estaba colgadísima por Billy Edgars
e só quería velo aparecer cunha das súas camisas de colo de pico.
Pero non apareceu e vaia desgusto.
Meu irmán burlouse e díxolles a todos que estaba namorada de Billy.
O meu primeiro desamor.
Non entendo.
Meu irmán era moi cruel.
Non, a plataforma.
Frank e eu construímola hai cinco anos.
Pois vai ser máis rápido.
Atopeina!
DESCOÑECIDO FEITO
BEN. VOLVEDE A D. C. E REMATADE O QUE EMPEZASTES.
IMOS PARA ALÁ
Última hora: a policía busca un bebé de dez meses
que lle arrebataron á nai no aparcadoiro do centro comercial Regency.
Rachel Treadwell está no lugar dos feitos. Rachel?
Subtítulos: Ana M. Fernández Fernández